**Studiju programmas nosaukums:** Akadēmiskā maģistra studiju programma “Bioloģija”

**LR izglītības klasifikācijas kods:** 45421

**Studiju programmas mērķis:**

Sagatavot augsta līmeņa speciālistus bioloģijas jomā ar dziļām teorētiskajām zināšanām un praktiskām iemaņām, kas spējīgi patstāvīgi pieņemt lēmumus un veikt radošus zinātniskus pētījumus.

**Studiju programmas uzdevumi:**

1. dot padziļinātas zināšanas vispārbioloģiskajos un specializācijas (apakšprogrammās “Biodaudzveidība un tās aizsardzība”, “Akvakultūra”, “Dabas rekreācija”) studiju kursos;  
2. attīstīt datu ievākšanas, apstrādes un pielietošanas prasmes un iemaņas pētnieciskajā darbā dabaszinātnēs;  
3. attīstīt praktiskas iemaņas darbā ar mūsdienu prasībām atbilstošu laboratorijas un lauku pētījumu aprīkojumu;  
4. padziļināt izpratni par bioloģisko pētījumu ētikas principiem;  
5. veicināt maģistranta konkurētspēju gan vēlāk studējot doktorantūrā, gan strādājot izglītības, pētnieciskajās, vides pārvaldes vai dabas aizsardzības iestādēs.

**Sasniedzamie studiju rezultāti:**

Zināšanas:  
1. Demonstrē teorētiskās atziņas bioloģijas zinātnes nozarē, jēdzienu, teoriju un likumsakarību kritisku izpratni;  
2. Izprot svarīgākās bioloģijas atziņas starpnozaru kontekstā;  
3. Pārzina maģistra darbam atbilstošajā apakšnozarē pielietojamās metodoloģijas specifiku.  
  
Prasmes:  
4. Prot izvērtēt un analizēt maģistra darbā iegūtos rezultātus, tos interpretēt un prezentēt;  
5. Prot diskutēt par bioloģijas zinātnes nozares aktuālajiem jautājumiem ar citiem speciālistiem un radniecīgu profesiju pārstāvjiem;  
6. Prot patstāvīgi organizēt un veikt zinātnisko pētījumu maģistra darbam atbilstošajā zinātnes apakšnozarē.  
  
Kompetences:  
7. Spēj uzņemties iniciatīvu un atbildību, darbojoties individuāli vai komandā, spēj organizēt zinātnisko darbu;  
8. Spēj veikt starpdisciplinārus pētījumus atbilstoši maģistra darbam apakšnozarē;  
9. Spēj izvērtēt savas kompetences un sociālās vides ietekmi.

**Studiju programmas noslēgumā paredzētais noslēguma pārbaudījums:** Maģistra darbs

**Īstenošanas ilgums:** 2 gadi

**Īstenošanas valoda:** latviešu, angļu

**Studiju programmas apjoms:** 80 KP

**Uzņemšanas prasības:**

-Pirmā cikla augstākā izglītība bioloģijā vai ķīmijā, vai vides zinātnē, vai veselības aprūpē, vai farmācijā, vai veterinārmedicīnā, vai tai pielīdzināma izglītība;  
- Iestājpārbaudījums

Studijām angļu valodā: Angļu valodas zināšanas vismaz B2 līmenī.

**Iegūstamais grāds:** Dabaszinātņu maģistra grāds bioloģijā