**Studiju programmas nosaukums:** Doktora studiju programma “Bioloģija”

**LR izglītības klasifikācijas kods:** 51421

**Studiju programmas mērķis:** Augstākās kvalifikācijas speciālista – bioloģijas zinātnieka sagatavošana, kurš ir spējīgs izvirzīt un risināt mūsdienu bioloģijas svarīgākās problēmas.

**Studiju programmas uzdevumi:**

1. mūsdienu līmenim atbilstošu zināšanu sniegšana bioloģijas programmā studējošajiem;  
2. mūsdienīgu pētījumu metodoloģiju apgūšana bioloģijā, kas ļauj pētīt konkrētas bioloģijas apakšnozaru problēmas;  
3. programmā studējošo praktizēšanās zinātniskā un mācību darba veikšanā;  
4. programmā studējošo piedalīšanās DU un citu Latvijas vai ārvalstu zinātnisko institūciju veiktajos pētījumos, sistemātiska piedalīšanās zinātniskajās konferencēs, publikācijas starptautiski atzītos bioloģiskajos žurnālos, kas atspoguļo izvēlētā pētījuma rezultātus;  
5. optimālu apstākļu radīšana doktorantiem izvirzīto uzdevumu īstenošanai, darbam bibliotēkās muzejos, pētnieciskās iestādēs Latvijā un ārzemēs, līdzdalībai citu augstskolu zinātniskajās konferencēs, iespējām stažēties attiecīgā profila universitātēs ārzemēs;  
6. apstākļu nodrošināšana promocijas darba sagatavošanai un aizstāvēšanai.

**Sasniedzamie studiju rezultāti:**

Zināšanas:  
1. Zina un izprot aktuālākās zinātniskās teorijas un metodes bioloģijā.  
2. Pārzina moderno pētījumu metodoloģiju un mūsdienu bioloģijas pētījumu metodes dažādās apakšnozarēs.  
  
Prasmes:  
3. Spēj patstāvīgi izvērtēt un izvēlēties piemērotas zinātniskās pētniecības metodes, dot ieguldījumu zināšanu robežas paplašināšanā vai sniegt jaunu izpratni par esošajām zināšanām un to pielietojumu praksē, tai skaitā, publicējot zinātniskās publikācijas.  
4. Spēj gan mutiski, gan rakstiski sazināties ar savu zinātnisko jomu plašākai zinātnieku sabiedrībai un sabiedrībai kopumā.  
5. Spēj patstāvīgi pilnveidot savas zinātniskās prasmes, īstenot zinātniskus projektus, gūstot starptautiskus zinātni kvalificējošus sasniegumus.  
  
Kompetences:  
6. Veicot patstāvīgu, kritisku analīzi, sintēzi un vērtējumu, spēj atrisināt nozīmīgus pētniecības vai inovācijas uzdevumus.  
7. Ir kompetenti patstāvīgi izvirzīt pētījuma ideju, plānu un struktūru.  
8. Ir spējīgi vadīt liela mēroga zinātniskus projektus, tostarp starptautiskā kontekstā.

**Studiju programmas noslēgumā paredzētais noslēguma pārbaudījums:** Promocijas eksāmens specialitātē un promocijas eksāmens svešvalodā

**Īstenošanas ilgums:** 3 gadi

**Īstenošanas valoda:** latviešu, angļu

**Studiju programmas apjoms:** 120 KP

**Uzņemšanas prasības:**

- Maģistra grāds bioloģijā vai tai radniecīgās nozarēs vai tam pielīdzināma augstākā izglītība;  
- Iestājpārbaudījums;  
- Pārrunas svešvalodā (angļu valodā)  
  
Studijām angļu valodā: Angļu valodas zināšanas vismaz B2 līmenī.

**Iegūstamais grāds:** Zinātnes doktora grāds zinātnes doktors(-e) (Ph.D.) dabaszinātnēs